Diari Oficial de la Generalitat Valenciana


Sumari del DOGV 4408, del 30-12-2002 (2002/13004)

ORDE de 7 de novembre de 2002, de la Conselleria de Cultura i Educació, per la qual s'atribuïx la denominació específica de Manuel Sanchis Guarner a l'Institut d'Educació Secundària de Castelló de Rugat.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4408

Data del DOGV
:   30-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13801


Data del document
:   07-11-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de Rugat
    * ensenyament públic
    * centre d'ensenyament

ORDE de 7 de novembre de 2002, de la Conselleria de Cultura i Educació, per la qual s'atribuïx la denominació específica de Manuel Sanchis Guarner a l'Institut d'Educació Secundària de Castelló de Rugat. [2002/X13909]
  
El Consell Escolar de l'Institut d'Educació Secundària de Castelló de Rugat, en la sessió celebrada el 23 de maig de 2002, va aprovar sol·licitar per al mencionat centre la denominació específica de Manuel Sanchis Guarner. Esta proposta fou aprovada pel Ple de l'Ajuntament en la sessió del dia 29 de maig de 2002, i disposa de l'informe favorable de la Inspecció Educativa de la Direcció Territorial de Cultura i Educació de València.
  
En Manuel Sanchis Guarner (1911'1981) es va dedicar a la docència des de la seua tasca com a professor d'institut i com a catedràtic d'universitat. Autor de nombrosos articles i estudis històrics, lingüístics, lexicogràfics, literaris o de cultura popular que varen demostrar la seua professionalitat en la constant defensa de tot el que és autènticament patrimoni de la Comunitat Valenciana: la llengua, les tradicions, la història, la cultura.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Manuel Sanchis Guarner a l'Institut d'Educació Secundària de Castelló de Rugat, codi 22698341.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, recurs de reposició, o bé plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir del sendemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 7 de novembre de 2002
  
El conseller de Cultura i Educació,
  
MANUEL TARANCÓN FANDOS